Ako môžem poukázať 3%?

POSTUP:

Treba si od organizácie – prijímateľa vašej dobrovoľníckej činnosti, vypýtať potvrdenie o tom, že ste pre nich túto prácu vykonávali. V potvrdení musí byť uvedený rozsah hodín (min.40h.) a obsah práce, ktorú ste vykonávali.

Dobrovoľník nemusel odpracovať 40 hodín výlučne v prospech iba 1 organizácie - počet minimálne 40 hodín tak môže “vyskladať” aj z viacerých Potvrdení od viacerých organizácií (napr. v 4 organizáciách po 10 hod.) – spolu to však musí tvoriť minimálne 40 hodín.

**Ak ste robili dobrovoľnícku činnosť pre eRko**

Podľa toho, či ste animátor v eRku alebo rodič dieťaťa, ktoré chodí na stretká a pomáhate miestnym animátorom s realizáciou podujatí, ponúkame k dispozícii tlačivo “Potvrdenia….”. Je čiastočne predpísané.

1. Treba si vybrať tlačivo, ktoré vystihuje vašu pozíciu
2. Treba si tam doplniť svoje meno a údaje – podľa predpísaných hlavičiek

**Ak ste animátor, ktorý vedie detské stretko** – uveďte počet hodín prípadne upravte obsah činnosti, ktoré ste vykonávali tak, aby to pravdivo opisovalo skutočnosť.

**Ak ste animátor, ktorý pomáha miestnemu eRku**, organizoval tábor alebo iné podujatie s deťmi, treba si vyplniť tabuľku

– **uviesť dátumy podujatí alebo dní, počet hodín a rozpísať aká bola forma vašej dobrovoľníckej činnosti**. Členovia eRka si môžu uviesť aj podujatia, z ktorých nie je evidovaná prezenčná listina, napr. koledovanie DN, karneval apod.

**Ak pomáhate miestnemu eRku (rodič, sympatizant – nie zapísaný v členstve eRka)**, treba si vyplniť tabuľku – uviesť dátumy podujatí alebo dní a rozpísať aká bola forma vašej dobrovoľníckej činnosti. Akcie, na ktorých ste pomáhali, musia mať archivované prezenčné listiny (s dotáciou MŠVVaŠ SR, resp. obce/mesta).

1. Takto vyplnené potvrdenie zašlete mailom na stredisko eRka: erko@erko.sk.

Tam overíme meno človeka v evidencii členstva, reps. v prezenčke, vytlačíme, štatutár eRka to podpíše a pošleme na poštovú adresu uvedenú v tlačive.

1. Podpísané “Potvrdenie o dobrovoľ. činnosti…”potom priložíte k tlačivu “Vyhlásenie o poukázaní 2% (3%) z dane…” a spolu s “Potvrdením o zaplatení dane…” tieto tri veci zašlete na daňový úrad v mieste trvalého bydliska.
2. **Ak si robíte sami daňové priznanie**, tak v kolónke o poukázaní podielu zaplatenej dane **OZNAČÍTE, že poukazuje sumu do výšky 3%** [(**DP typ A**,](http://rozhodni.sk/wp-content/uploads/2013/03/Danove-priznanie-FO-A.png) [**DP typ B**](http://rozhodni.sk/wp-content/uploads/2013/03/Danove-priznanie-FO-B.png)). **POVINNOU prílohou k daňovému priznaniu sa tak stáva „Potvrdenie**

o zaplatení dane“/“Potvrdenia o odpracovaní 40 hodín“.